Document ID: 32012D0310

Title and Content:
ΑΠΌΦΑΣΗ EULEX KOSOVO/1/2012 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ της 12ης Ιουνίου 2012 για την παράταση της θητείας του αρχηγού αποστολής της αποστολής της Ευρωπαϊκής Ένωσης για την επιβολή του κράτους δικαίου στο Κοσσυφοπέδιο (1), EULEX KOSOVO (2012/310/ΚΕΠΠΑ) H ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ, Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 38 τρίτο εδάφιο, Έχοντας υπόψη την κοινή δράση 2008/124/ΚΕΠΠΑ του Συμβουλίου, της 4ης Φεβρουαρίου 2008, σχετικά με την αποστολή της Ευρωπαϊκής Ένωσης για την επιβολή του κράτους δικαίου στο Κοσσυφοπέδιο, ΕULEX KOSOVO (2), και ιδίως το άρθρο 12 παράγραφος 2, Εκτιμώντας τα ακόλουθα: (1) Δυνάμει του άρθρου 12 παράγραφος 2 της κοινής δράσης 2008/124/ΚΕΠΠΑ, η Επιτροπή Πολιτικής και Ασφάλειας (ΕΠΑ) εξουσιοδοτείται, σύμφωνα με το άρθρο 38 της Συνθήκης, να λαμβάνει τις σχετικές αποφάσεις προκειμένου να ασκεί τον πολιτικό έλεγχο και τη στρατηγική διεύθυνση της αποστολής της Ευρωπαϊκής Ένωσης για την επιβολή του κράτους δικαίου στο Κοσσυφοπέδιο (EULEX KOSOVO), συμπεριλαμβανομένης της απόφασης διορισμού αρχηγού αποστολής. (2) Στις 5 Ιουνίου 2012 το Συμβούλιο εξέδωσε την απόφαση 2012/291/ΚΕΠΠΑ (3) για την παράταση της διάρκειας της EULEX KOSOVO έως τις 14 Ιουνίου 2014. (3) Με την απόφαση 2010/431/ΚΕΠΠΑ (4), κατόπιν πρότασης της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας (ΥΕ), η ΕΠΑ διόρισε τον Xavier BOUT DE MARNHAC ως αρχηγό αποστολής της EULEX KOSOVO με ισχύ από 15ης Οκτωβρίου 2010, με την απόφαση 2011/688/ΚΕΠΠΑ (5) η ΕΠΑ παρέτεινε τη θητεία του Xavier BOUT DE MARNHAC έως τις 14 Δεκεμβρίου 2011 και με την απόφαση 2011/849/ΚΕΠΠΑ (6) παρέτεινε τη θητεία αυτή έως τις 14 Ιουνίου 2012. (4) Στις 7 Ιουνίου 2012 η ΥΕ πρότεινε την παράταση της θητείας του Xavier BOUT DE MARNHAC ως αρχηγού αποστολής της EULEX KOSOVO έως τις 14 Οκτωβρίου 2012, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Η θητεία του Xavier BOUT DE MARNHAC ως αρχηγού αποστολής της EULEX KOSOVO παρατείνεται έως τις 14 Οκτωβρίου 2012. Άρθρο 2 Η παρούσα απόφαση αρχίζει να ισχύει από την ημέρα της έκδοσής της. Εφαρμόζεται από τις 15 Ιουνίου 2012. Βρυξέλλες, 12 Ιουνίου 2012.

Classification Labels:
147
35

Label Descriptions:
{"147": "Κράτος", "35": "ΠΟΛΙΤΙΚΗ"}

EuroVoc IDs (Original): 883
5781
5640
4060
3474
914

EuroVoc IDs (Expanded): 883
5781
5640
4060
3474
914

Dataset Source: meu

Split: dev